37. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 300661/9581 της 5/14 Σεπτ. 1974 (ΦΕΚ Β΄ 890) Περί καθορισμού νέου τύπου οριστικών παραχωρητηρίων κλήρων προερχομένων εκ της αναδιανομής αγροτικών κτημάτων. Ανακαλείται η υπ’ αριθ. 6061/1970 (ανωτ. αριθ. 33) απόφασις και ορίζονται νέοι τύποι οριστικών παραχωρητηρίων κλήρων προερχομένων εκ της αναδιανομής αγροτικών κτημάτων, ως ακολούθως: 1)Τύπος Α. Δια περιπτώσεις Αναδασμού επί καθαρώς ιδιοκτησιών των μη προερχομένων εκ της εφαρμογής της Αγροτικής Νομοθεσίας και επί μικτών κτημάτων των συγκειμένων εξ ιδιοκτησιών και εκ γεωργικών κλήρων, δι’ ους δεν οφείλεται τίμημα. 2)Τύπος Β. Δια περίπτωσιν αναδασμού επί καθαρώς γεωργικών κλήρων, δι’ ους δεν οφείλεται τίμημα. 3)Τύπος Γ. Δια περίπτωσιν αναδασμού επί καθαρώς γεωργικών κλήρων, δι’ ους οφείλεται τίμημα ανεξαρτήτως εάν είχεν εκδοθή παραχωρητήριον. 4)Τύπος Δ. Δια περίπτωσιν αναδασμού επί μικτών κτημάτων συγκειμένων εξ ιδιοκτησιών και γεωργικών κλήρων, εφ’ όσον δια τους τελευταίους τούτους οφείλεται τίμημα ανεξαρτήτως εάν είχεν εκδοθή παραχωρητήριον. (Ακολουθούν υποδείγματα) 